16 O se ka wa balela fela gore o fetse. Iphe nako. Akanya ka se o se balang. Fa o sa tlhaloganye ntlha nngwe, leba lenaane la ditemana tse di tsamaisanang le e o mo go yone, fa e le gore Baebele ya gago e na le lone. Fa e le gore ntlha eo e sa ntse e sa utlwale sentle, e tshwaye gore o dire patlisiso ka yone moragonyana. Fa o ntse o bala, tshwaya ditemana tse o batlang go di gopola kana o di kwalolole. Gape o ka nna wa tla o kwala dintlha dingwe kana ditemana tse di tsamaelanang le eo mo matlhakoreng. Tshwaya mafoko a konokono a ditemana tse o ka ratang go di dirisa nako nngwe mo tirong ya go rera le go ruta o bo o lebe le lethathama la mafoko le le mo ditsebeng tse di kwa morago tsa Baebele ya gago. *